Ερώτηση με αίτημα γραπτής απάντησης E-008564/2015/αναθ.1
προς την Επιτροπή

Άρθρο 130 του Κανονισμού

Georgios Epitideios (NI)

Θέμα:
Περιστατικά επιθέσεων σε στελέχη, εγκαταστάσεις και εκδηλώσεις του Λαϊκού Συνδέσμου-Χρυσή Αυγή

Τους τελευταίους μήνες έχουν σημειωθεί πολλές επιθέσεις από οργανωμένες εγκληματικές ομάδες κατά στελεχών, εγκαταστάσεων και εκδηλώσεων του Λαϊκού Συνδέσμου-Χρυσή Αυγή. Ενδεικτικώς αναφέρονται: α) τραυματισμός του υποψηφίου Βουλευτή Ι.Λ. μετά από έκρηξη βόμβας έξω από το γραφείο στο Μαρούσι στις 20-05-2015, β) ένοπλη επίθεση κατά τη διάρκεια εκδήλωσης στο Διμήνι Μαγνησίας με τραυματισμούς συγκεντρωμένων και καταστροφές στο Δημαρχείο, γ) επίθεση στα γραφεία της Μυτιλήνης στις 10-11-2014, των Χανίων στις 25-03-2015, καθώς επίσης και αναγραφή απειλητικών συνθημάτων έξω από πολλά γραφεία ανά την Ελλάδα, όπως είναι αυτά του Πειραιά (06-05-2015) και Ν. Προαστίων (24-05-2015).

Σε όλες αυτές τις περιπτώσεις, η αστυνομία δεν κατάφερε να προστατεύσει τη σωματική ακεραιότητα νομοταγών Ελλήνων πολιτών, καθώς επίσης τη δημόσια και ιδιωτική περιουσία. Με δεδομένο ότι μέσω γνωστών ιστοσελίδων διατυπώνονται απειλές για εγκληματικές ενέργειες αδιακρίτως σε βάρος οποιουδήποτε σχετίζεται με το κόμμα μας και ότι στους ίδιους ιστότοπους οι δράστες αναρτούν λεπτομερείς περιγραφές των έκνομων ενεργειών τους, και με δεδομένο ότι οι ενέργειες αυτές δεν είναι μεμονωμένες, αλλά γίνονται βάσει σχεδίου, είναι καθοδηγούμενες και μεθοδευμένες, ερωτάται η Επιτροπή:

1.
Είναι ενήμερη η Επιτροπή για τις πιο πάνω επιθέσεις;

2.
Πώς προτίθεται να καταπολεμήσει την τρομοκρατία;

3.
Ποια είναι η άποψή της σχετικά με την κατάσταση του πολιτικού εξτρεμισμού στην Ευρώπη;

